CELEX: 32009R0131
Language: mt
Date: 2009-02-13 00:00:00
Title: Regolament tal-Kummissjoni (KE) Nru 131/2009 tat- 13 ta’ Frar 2009 li jemenda r-Regolament (KE) Nru 105/2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1255/1999 rigward intervent fis-suq tal-butir

14.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 44/5
            
         REGOLAMENT TAL-KUMMISSJONI (KE) Nru 131/2009
   tat-13 ta’ Frar 2009
   li jemenda r-Regolament (KE) Nru 105/2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1255/1999 rigward intervent fis-suq tal-butir
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b'mod partikolari l-Artikolu 43 tiegħu, b'rabta mal-Artikolu 4 tiegħu,
   Billi:
   
               (1)
            
            
               L-Artikolu 10(1)(e) tar-Regolament (KE) Nru 1234/2007 jipprovdi għall-intervent pubbliku tal-butir.
            
         
               (2)
            
            
               Ir-Regolament tal-Kummissjoni (KE) Nru 105/2008 (2) stabbilixxa r-regoli dettaljati rigward l-intervent pubbliku tal-butir.
            
         
               (3)
            
            
               L-Artikolu 13(1)(c) b'rabta mal-Artikolu 18(2)(d) tar-Regolament (KE) Nru 1234/2007 jillimita l-intervent pubbliku tal-butir bi prezz fiss għal kwantità offruta ta’ 30 000 tunnellata għall-perjodu mill-1 ta’ Marzu sal-31 ta’ Awwissu.
            
         
               (4)
            
            
               Sabiex wieħed jikkonforma mal-limitu ta’ 30 000 tunnellata, huwa xieraq li jiġi pprovdut perjodu ta’ riflessjoni li matulu, qabel ma tittieħed deċiżjoni dwar l-offerti, ikunu jistgħu jittieħdu miżuri speċjali li japplikaw b’mod partikolari għall-offerti pendenti. Dawk il-miżuri jistgħu jikkonsistu fl-għeluq tal-intervent, l-applikazzjoni ta’ perċentwali tal-allokazzjoni u ċ-ċaħda tal-offerti pendenti. Huma jeħtieġu azzjoni minnufih u l-Kummissjoni għandha tkun tista’ tieħu l-miżuri neċessarji kollha mingħajr dewmien.
            
         
               (5)
            
            
               Ir-Regolament (KE) Nru 105/2008 għandu jiġi emendat skont dan.
            
         
               (6)
            
            
               Il-miżuri pprovduti f'dan ir-Regolament huma skont l-opinjoni tal-Kumitat tal-Ġestjoni tal-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 105/2008 huwa emendat kif ġej:
   
               (1)
            
            
               L-Artikolu 6 għandu jinbidel b’dan li ġej:
               “Artikolu 6
               Ix-xiri tal-butir b’90 % tal-prezz ta’ referenza skont l-Artikolu 18(1)(b) tar-Regolament (KE) Nru 1234/2007 għandu jsir skont id-dispożizzjonijiet ta’ din it-Taqsima.”
            
         
               (2)
            
            
               Fl-Artikolu 7(5) għandu jiżdied il-paragrafu li jmiss:
               “Offerti sottomessi s-Sibt, il-Ħadd u fil-festi pubbliċi għandhom jitqiesu li l-entità kompetenti tkun irċevithom fl-ewwel ġurnata ta’ xogħol wara l-ġurnata li fiha jkunu ġew sottomessi.”
            
         
               (3)
            
            
               L-Artikolu 9 għandu jiġi emendat kif ġej:
               
                           (a)
                        
                        
                           Il-paragrafu 1 għandu jiġi sostitwit b’dan li ġej:
                           “1.   Wara li tiċċekkja l-offerta, u fil-ħames ġurnata ta’ xogħol wara l-ġurnata li fiha tkun waslet l-offerta għall-bejgħ, l-entità kompetenti għandha toħroġ ordni ta’ kunsinna, jekk il-Kummissjoni ma tadottax miżuri speċjali skont l-Artikolu 12(2).
                           L-ordni ta’ kunsinna għandu jkollha d-data u n-numru u għandha turi:
                           
                                       (a)
                                    
                                    
                                       il-kwantità li ħa tiġi kkunsinnata;
                                    
                                 
                                       (b)
                                    
                                    
                                       id-data finali tal-kunsinna tal-butir;
                                    
                                 
                                       (ċ)
                                    
                                    
                                       il-maħżen imkessaħ fejn trid titwassal.
                                    
                                 L-ordnijiet ta’ kunsinna ma għandhomx jinħarġu għal kwantitajiet li ma kinux ġew innotifikati skont l-Artikolu 12(1).”
                        
                     
                           (b)
                        
                        
                           Il-paragrafu 5 għandu jiġi sostitwit b’dan li ġej:
                           “5.   Għall-iskop ta' dan l-Artikolu, il-butir għandu jitqies li jiġi konsenjat lill-entità kompetenti fil-ġurnata meta l-kwantità kollha ta' butir koperta mil-ordni ta' kunsinna tidħol fil-maħżen imkessaħ maħtur mill-entità kompetenti, iżda mhux iktar kmieni mill-ġurnata ta' wara dik li fiha nħarġet l-ordni ta' kunsinna.”
                        
                     
         
               (4)
            
            
               L-Artikolu 12 għandu jinbidel b’dan li ġej:
               “Artikolu 12
               1.   Mhux iktar tard mis-14.00 (ħin ta' Brussell) ta' kull ġurnata ta’ xogħol, l-entità kompetenti għandha tinforma lill-Kummissjoni bil-kwantitajiet ta' butir liema, matul il-ġurnata ta’ xogħol ta' qabel, kienu s-suġġett ta' offerta għall-bejgħ skont l-Artikolu 7.
               2.   Sabiex tikkonforma mal-limiti msemmijin fl-Artikolu 13(1)(c) tar-Regolament (KE) Nru 1234/2007, il-Kummissjoni għandha tiddeċiedi, mingħajr assistenza tal-Kumitat imsemmi fl-Artikolu 195(1) tal-istess Regolament:
               
                           (a)
                        
                        
                           li tagħlaq l-intervent tax-xiri bi prezz fiss;
                        
                     
                           (b)
                        
                        
                           li tistabbilixxi perċentwali waħdieni li bih jitnaqqsu l-kwantitajiet fl-offerti li tirċievi f’dik il-ġurnata, meta l-aċċettazzjoni tal-kwantità kollha offruta f’ġurnata partikolari twassal li tinqabeż il-kwantità massima;
                        
                     
                           (ċ)
                        
                        
                           fejn huwa xieraq, li tiċħad offerti li ma tkun inħarġet l-ebda ordni ta’ kunsinna għalihom.
                        
                     B’deroga mill-Artikolu 7(6), bejjiegħ li huwa soġġett għal aċċettazzjoni mnaqqsa tal-offerta tiegħu kif imsemmi fil-punt (b) ta’ dan il-paragrafu, jista’ jiddeċiedi li jirtira l-offerta tiegħu fi żmien ħamest ijiem mill-pubblikazzjoni tar-regolament li jiffissa l-perċentwali ta’ tnaqqis.”
            
         
               (5)
            
            
               Fl-Artikolu 13, il-paragrafu 1 għandu jinbidel b'dan li ġej:
               “1.   Meta l-Kummissjoni tiddeċiedi li, skont il-proċedura msemmija fl-Artikolu 195(2) tar-Regolament (KE) Nru 1234/2007, tibda tixtri butir permezz ta’ proċeduri ta' sejħiet għall-offerti skont l-Artikoli 13(3) u 18(2)(d) ta’ dak ir-Regolament, l-Artikolu 2 u l-Artikolu 3(1)(2)(4)(5) u (6) u l-Artikoli 4, 5, 9, 10 u 11 ta’ dan ir-Regolament għandhom japplikaw sakemm ma jkunx previst mod ieħor f’din it-Taqsima.”
            
         
               (6)
            
            
               Fl-Artikolu 16(2), l-ewwel subparagrafu għandu jinbidel b'dan li ġej:
               “Fid-dawl tas-sejħiet għall-offerti riċevuti għal kull invit għal sejħa għall-offerti, il-Kummissjoni għandha tiffisa prezz massimu għax-xiri, skont il-proċedura msemmija fl-Artikolu 195(2) tar-Regolament (KE) Nru 1234/2007.”
            
         
               (7)
            
            
               Fl-Artikolu 18, għandu jiżdied il-paragrafu li ġej:
               “2a.   L-ordnijiet ta’ kunsinna ma għandhomx jinħarġu għal kwantitajiet li ma kinux ġew innotifikati skont l-Artikolu 16(1).”
            
         
               (8)
            
            
               Fl-Artikolu 20, il-paragrafu 1 għandu jinbidel b'dan li ġej:
               “1.   L-entità kompetenti għandha tagħżel il-maħżen imkessaħ disponibbli l-aktar qrib tal-post fejn jinħażen il-butir.
               Madankollu, l-entità kompetenti tista’ tagħżel maħżen ieħor li jinsab f’distanza sa 350 km, sakemm l-għażla ta’ dak il-maħżen imkessaħ ma tirriżultax fi spejjeż addizjonali tal-ħażna.
               L-entità kompetenti tista’ tagħżel maħżen imkessaħ li jinsab iktar ’il bogħod minn dik id-distanza jekk in-nefqa li tirriżulta, inkluż l-ispejjeż tal-ħażna u tat-trasport, tkun inqas. F'dak il-każ, l-entità kompetenti għandha tavża minnufih lill-Kummissjoni bl-għażla tagħha.”
            
         Artikolu 2
   Dan ir-Regolament għandu jidħol fis-seħħ fit-tielet ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta’ Marzu 2009.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 13 ta’ Frar 2009.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 299, 16.11.2007, p. 1.
   
      (2)  ĠU L 32, 6.2.2008, p. 3.